ການເຂົ້າຢ້ຽມຄ່ຳນັບຂອງຄະນະຜູ້ແທນອົງການໄອຍະການສູງສຸດ ແຫ່ງ ສ. ສິງກະໂປ
ໃນຕອນເຊົ້າຂອງວັນທີ 11 ຕຸລາ 2018 ທີ່ຫ້ອງປະຊຸມຊັ້ນ 2 ຂອງອົງການໄອຍະການປະຊາຊົນສູງສຸດ, ໂດຍໃຫ້ກຽດຕ້ອນຮັບຂອງ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ, ຮອງຫົວໜ້າຫ້ອງການ, ຫົວໜ້າກົມກວດກາການດຳເນີນຄະດີແພ່ງ, ຮອງຫົວໜ້າກົມແຜນການ ແລະ ຮ່ວມມືກັບຕ່າງປະເທດ ໄດ້ຕ້ອນຮັບການເຂົ້າຢ້ຽມຄ່ຳນັບຂອງ ທ່ານ ລຽນເນວ ຢີ ຮອງຫົວໜ້າໄອຍະການສູງ ສຸດ ແຫ່ງ ສ. ສິງກະໂປ ພ້ອມດ້ວຍຄະນະ.ອ່ານຕໍ່ >>>
ອົງການໄອຍະການປະຊາຊົນສູງສຸດ ເປີດຊຸດຝືກອົບຮົມໃນຫົວຂໍ້ ‘ໄມໂຄຊ໋ອບ ເອັກເຊວ 2010’
ເພື່ອເປັນການປະຕິບັດຂໍ້ຕົກລົງວ່າດ້ວຍການແຕ່ງຕັ້ງ ຄະນະຮັບຜິດຊອບເຮັດວຽກຮ່ວມກັບ ອາສາສະໜັກ ຊ່ຽວຊານໄອຊີທີ ສາທາລະນະລັດ ເກົາຫລີ. ຂໍ້ຕົກລົງວ່າດ້ວຍການອະນຸມັດໄຂຊຸດຝຶກອົບຮົມກ່ຽວກັບການນຳໃຊ້ ໄມໂຄຊ໋ອບ ເອັກເຊວ 2010 ຢູ່ ອົງການໄອຍະການປະຊາຊົນສູງສຸດ ເລກທີ 476/ອອປສ ລົງວັນທີ 21/08/2018 ແລະ ຂໍ້ຕົກລົງວ່າດ້ວຍການອະນຸມັດໃຫ້ພະນັກງານເຂົ້າຮ່ວມຊຸດຝຶກອົບຮົມກ່ຽວກັບການນໍາໃຊ້ ໄມໂຄຊ໋ອບ ເອັກເຊວ 2010 ເລກທີ 477/ອອປສ ວັນທີ 21/08/2018 ໃນລະຫວ່າງວັນທີ 18 ກັນຍາ ຫາ 01 ພະຈິກ 2018.ອ່ານຕໍ່ >>>
ອົງການໄອຍະການປະຊາຊົນສູງສຸດສ້າງຄວາມເຂັ້ມແຂງໃນການຕິດຕາມກວດກາການດໍາເນີນຄະດີແພ່ງໃຫ້ແກ່ພະນັກງານໄອຍະການປະຊາຊົນ
ໃນລະຫວ່າງວັນທີ 06-07 ກັນຍາ 2018; ທີ່ ຫ້ອງຝືກອົບຮົມ ສະຖາບັນຄົ້ນຄ້ວາ ແລະ ຝືກອົບຮົມວຽກງານໄອຍະການ, ອົງການໄອຍະການປະຊາຊົນສູງສຸດ (ອອປສ) ໄດ້ເປີດຊຸດອົບຮົມເພື່ອຍົກລະດັບຄວາມຮູ້ຄວາມສາມາດໃນການຕິດຕາມກວດກາການດຳເນີນຄະດີແພ່ງໃຫ້ແກ່ພະນັກງານອົງການໄອຍະການປະຊາຊົນນະຄອນຫຼວງວຽງຈັນ ແລະ ອົງການໄອຍະການປະຊາຊົນເຂດ I, II ,III, ແລະ ເຂດ IV ພາຍໃນນະຄອນຫຼວງວຽງຈັນ ຂື້ນ ຢ່າງເປັນທາງການ. ເຊິ່ງໄດ້ມີນັກສໍາມະນາກອນເຂົ້າຝືກອົບຮົມທັງໜົດ 36 ສະຫາຍ, ຍີງ 16 ສະຫາຍ. ໃຫ້ກຽດເປັນ ປະທານໃນພິທີເປີດຊຸດຝືກອົບຮົມໃນຄັ້ງນີ້ ໂດຍ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ ມີ ຄະນະຮັບຜິດຊອບຈາກກົມຕິດຕາມກວດກາການດໍາເນີນຄະດີແພ່ງ ແລະ ພະນັກງງານລັດຖະກອນເຂົ້າຮ່ວມທັງໜົດ 48 ທ່ານ.ອ່ານຕໍ່ >>>
ຜົນສຳເລັດຊຸດຝືກອົບຮົມທິດສະດີການເມືອງ ແລະ ການປົກຄອງໄລຍະສັ້ນ 45 ວັນ ຂອງອົງການໄອຍະການປະຊາຊົນທົ່ວປະເທດ.
ໃນຕອນໃນບ່າຍຂອງ ວັນທີ 27 ສິງຫາ 2018; ທີ່ ຫ້ອງປະຊຸມໃຫ່ຍຊັ້ນ I ອົງການໄອຍະການປະຊາຊົນສູງສຸດ ໄດ້ມີພິທີປິດ ແລະ ມອບໃບໃບຢັ້ງຢືນຊຸດຝືກອົບຮົມທິດສະດີການເມືອງການປົກຄອງ 45 ວັນຂຶິ້ນຢ່າງເປັນທາງການການຝືກອົບຮົມທີດສະດີການເມືອງ ແລະ ການປົກຄອງໃນຄັ້ງນີ້ແມ່ນໄດ້ເລີ່ມຕົ້ນຮຽນແຕ່ວັນທີ 25 ມິຖຸນາ 2018 ຫາ 27 ສິງຫາ 2018 ເຊີ່ງໄດ້ມີນັກສໍາມະນາກອນເຂົ້າຮຽນທັງໜົດ 100 ສະຫາຍ, ຍິງ 33ສະຫາຍ, ໄອຍະການທະຫານຂັ້ນສູງ 4 ສະຫາຍ - ຍິງ 1 ສະຫາຍ. ໃຫ້ກຽດ ເປັນປະທານຮ່ວມຂອງ ທ່ານ ໄຊຊະນະ ໂຄດພູທອນ ຮອງເລຂາຄະນະພັກ, ຮອງຫົວໜ້າອົງການໄອຍະການປະຊາຊົນສູງສຸດ ແລະ ທ່ານ ສຈ ສະໜຸດທອງ ສົມພານິດ ຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ ເຂົ້າຮ່ວມມີ ຄະນະພັກ-ຄະນະນໍາ ອອປສ, ຫົວໜ້າຫ້ອງການ, ຫົວໜ້າກົມ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານລັດຖະກອນເຂົ້າຮ່ວມ ຈໍານວນ 150 ກວ່າທ່ານ.ອ່ານຕໍ່ >>>
ກອງປະຊຸມພົບປະຄະນະປ້ອງກັນພາຍໃນ ອອປສ ຮ່ວມກັບ ຄະນະປ້ອງກັນພາຍໃນ (ກົມ 200) ກະຊວງ ປກສ 17 ສິງຫາ 2018
ເພື່ອເປັນການຈັດຕັ້ງຜັນຂະຫຍາຍກ່ຽວກັບລະບຽບການປະສານງານ ລະຫວ່າງ ກົມປ້ອງກັນພາຍໃນ ກະຊວງ ປກສ ແລະ ຄະນະປ້ອງກັນພາຍໃນອົງການໄອຍະການປະຊາຊົນສູງສຸດ ສະບັບເລກທີ 005/ອອປສ.ຄປນ ລົງວັນທີ 20 ສິງຫາ 2010; ໃນຕອນເຊົ້າຂອງວັນທີ 17 ສິງຫາ 2018 ໄດ້ຈັດ ກອງປະຊຸມ ພົບປະ ຄະນະປ້ອງກັນພາຍໃນ ອອປສ ຮ່ວມກັບ ກົມ 200 ກະຊວງ ປກສ ຂຶ້ນຢ່າງເປັນທາງການ ທີ່ຫ້ອງປະຊຸມຊັ້ນ 03 ອອປສ ໂດຍການເປັນປະທານ ຂອງສະຫາຍ ຈັນທີ ໂປລິວັນ ກໍາມະການຄະນະບໍລິຫານງານພັກ, ຜູ້ຊີ້ນໍາວຽກງານປ້ອງກັນພາຍໃນ ອົງການໄອຍະການປະຊາຊົນສູງສຸດ, ທັງເປັນຫົວໜ້າກົມກວດກາຄະດີອາຍາ ແລະ ໃຫ້ກຽດເຂົ້າຮ່ວມ ທ່ານ ພັທ ສຸລີນ ມະນີພູໃສ ຮອງຫົວໜ້າກົມ 200 ກະຊວງ ປກສ ພ້ອມດ້ວຍຄະນະ ແລະ ຜູ້ເຂົ້າຮ່ວມທັງໜົດ 08 ທ່ານ.ອ່ານຕໍ່ >>>
ອອປສ ສະເຫຼີມສະຫຼອງວັນລັດຖະທຳມະນູນຄົບຮອບ 27ປີ (15 ສິງຫາ 1991-15 ສິງຫາ 2018)
ເພືອສະເຫຼີມສະຫຼອງ ແລະ ຂໍ່ານັບຮັບຕ້ອນ ວັນລັດຖະທໍາມະນູນ ຄົບຮອບ 27 ປີ (15 ສິງຫາ 1991-15 ສິງຫາ 2018) ໃນຕອນເຊົ້າ 14 ສິງຫາ 2018, ໄດ້ມີການແຂ່ງຂັນຂະບວນກິລາມິດຕະພາບ ຂື້ນ ທີ່ເດີນ ກິລາ ວິກຕຼໍລິ ໃນນັ້ນໃຫ້ກຽດເຂົ້າຮ່ວມເປັນ ປະທານ ເປິດກິລາ ທ່ານ ຄໍາສານ ສຸວົງ ຫົວໜ້າ ອົງການໄອຍະການປະຊາຊົນສູງສຸດ ມີ ຄະນະນຳອົງການໄອຍະການປະຊາຊົນສູງສຸດ,ບັນດາຫົວໜ້າກົມ, ຮອງຫົວໜ້າກົມ - ຫ້ອງການ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານລັດຖະກອນທັງເຂົ້າຮ່ວມ 200 ກວ່າຄົນ.ອ່ານຕໍ່ >>>
ປະທານໃຫຍ່ ບໍລິສັດ ເຄບີ ໂຄລາວ ແຄັບບີຕອນ ສ ເກົາ ເຂົ້າພົບປະໂອ້ລົມ ຫົວໜ້າອົງການໄອຍະການປະຊາຊົນສູງສຸດ
ໃນຕອນບ່າຍຂອງ ວັນທີ 10 ສິງຫາ 2018 ທີ່ຫ້ອງຮັບແຂກ ອົງການໄອຍະການປະຊາຊົນສູງສຸດ, ໄດ້ມີພິທີພົບປະປຶກສາຫາລືສອງຝ່າຍ ລະຫວ່າງ ອົງການໄອຍະການປະຊາຊົນສູງສຸດ ແລະ ບໍລິສັດ ເຄບີ ໂຄລາວ ເຊົ່າສິນເຊື່ອຈຳກັດ ປະຈຳ ສປປ ລາວ ໂດຍການຕ້ອນຮັບຂອງ ທ່ານ ໄຊຊະນະ ໂຄດພູທອນ ຮອງຫົວໜ້າ ອົງການໄອຍະການປະຊາຊົນສູງສຸດ, ຫົວໜ້າຫ້ອງການ, ຫົວໜ້າ ກົມແຜນການ ແລະ ການຮ່ວມມືກັບຕ່າງປະເທດ, ພະແນກເຕັກນິກຂໍ້ມູນ ແລະ ຂ່າວສານ. ຝ່າຍບໍລິສັດ ເຄບີ ໂຄລາວ ເຊົ່າສິນເຊື່ອຈຳກັດ ນຳໂດຍ ທ່ານ ພັກ ຈີວູ ປະທານໃຫຍ່ບໍລິສັດ ເຄບີ ໂຄລາວ ແຄັບບີຕອນ ສ.ເກົາ, ທ່ານ ອີ ຊີຄຽງ ຜູ້ອຳນວຍການບໍລິສັດ ເຊົ່າສິນເຊື່ອຈຳກັດ ປະຈຳ ສປປ ລາວ, ທ່ານ ຮັນ ຊັງວຸກ ຜູ້ຈັດການທົ່ວໄປ ແລະ ພ້ອມດ້ວຍຄະນະ.ອ່ານຕໍ່ >>>
ອອປສ ເຊຶ່ອມຊຶມມະຕິ 6 ( ສະໄໝທີ X ), ຄໍາສັ່ງຂອງຄະນະເລຂາທິການສູນກາງພັກ ແລະ ປາຖະກະຖາວັນລັດຖະທຳມະມູນແຫ່ງຊາດ ຄົບຮອບ 27 ປີ.
ໃນຕອນເຊົ້າຂອງ ວັນທີ 07 ສິງຫາ 2018, ອົງການໄອຍະການປະຊາຊົນສູງສຸດ ໄດ້ຮັບຟັງເອກະສານເຊຶ່ອມຊຶມມະຕິ 6 ( ສະໄໝທີ X ), ຄໍາສັ່ງ ຂອງ ຄະນະເລຂາທິການສູນກາງພັກ, ສະບັບເລກທີ 04/ຄລສພ ລົງວັນທີ 07 ພຶດສະພາ 2018 ແລະ ປາຖະກະຖາວັນລັດຖະທໍາມະມູນແຫ່ງຊາດ ຄົບຮອບ 27 ປີ, ໂດຍການເປັນ ປະທານ ທ່ານ ຄຳສານ ສຸວົງ ກຳມະການສູນກາງພັກ, ເລຂາຄະນະພັກ, ຫົວໜ້າອົງການໄອຍະການປະຊາຊົນສູງສຸດ, ມີຄະນະພັກ-ຄະນະນຳ ອອປສ, ບັນດາກົມ,ຫ້ອງການ,ສະຖາບັນຄົ້ນຄ້ວາ ແລະ ຝືກອົບຮົມວຽກງານໄອຍະການ, ພ້ອມດ້ວຍພະນັກງານ-ລັດຖະກອນ ພາຍໃນ ອົງການໄອຍະການປະຊາຊົນສູງສຸດ ເຂົ້າຮ່ວມທັງໜົດ 150 ກວ່າທ່ານ.ອ່ານຕໍ່ >>>